2005R1183 — SL — 09.06.2013 — 011.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (ES) št. 1183/2005

z dne 18. julija 2005

o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo







SVET EVROPSKE UNIJE JE – ob upoštevanju Pogodbe o ustanovitvi Evropske skupnosti in zlasti členov 60, 301 in 308 Pogodbe, ob upoštevanju Skupnega stališča 2005/440/SZVP z dne 13. junija 2005 o omejitvenih ukrepih proti Demokratični republiki Kongo ( 1 ), ob upoštevanju predloga Komisije, ob upoštevanju mnenja Evropskega parlamenta ( 2 ), ob upoštevanju naslednjega: (1) Ker se nadaljuje prepovedan pretok orožja znotraj Demokratične republike Kongo in vanjo, je Varnostni svet ZN (VSZN) v skladu s poglavjem VII Ustanovne listine Združenih narodov sprejel Resolucijo 1596 (2005) z dne 18. aprila 2005, ki med drugim predvideva finančne omejevalne ukrepe proti osebam, ki jih določi pristojni Odbor za sankcije Združenih narodov, ker kršijo embargo na orožje, ki sta ga proti Demokratični republiki Kongo uvedli Resoluciji VSZN 1493 (2003) in 1596 (2005). (2) Skupno stališče 2005/440/SZVP med drugim predvideva izvajanje finančnih omejevalnih ukrepov proti osebam, ki jih določi pristojni Odbor za sankcije Združenih narodov. Ti ukrepi sodijo na področje uporabe Pogodbe. Ti ukrepi sodijo na področje uporabe Pogodbe in zato se morajo, da bi se izognili kakršnemu koli izkrivljanju konkurence, izvajati z ukrepi Skupnosti, kolikor to zadeva Skupnost. Za namene te uredbe se šteje, da ozemlje Skupnosti obsega ozemlja držav članic, v katerih se uporablja Pogodba, pod pogoji, določenimi v njej. (3) Zaradi učinkovitosti bi Komisija morala imeti pooblastilo za spreminjanje prilog k tej uredbi. (4) Da bi zagotovili učinkovitost ukrepov iz te uredbe, mora ta uredba začeti veljati na dan objave. (5) Pogodba v členih 60 in 301 pooblašča Svet, da pod določenimi pogoji ukrepa z namenom prekinitve ali zmanjšanja plačil ali pretoka kapitala in gospodarskih odnosov v zvezi s tretjimi državami. Ukrepi iz te uredbe, naperjeni tudi proti posameznikom, ki niso neposredno povezani z vlado tretje države, so potrebni za doseganje tega cilja Skupnosti. Člen 308 Pogodbe pooblašča Svet za ukrepanje, če v Pogodbi niso predvidena nobena druga pooblastila – ob upoštevanju naslednjega: SPREJEL NASLEDNJO UREDBO:







Člen 1

V tej uredbi se uporabljajo naslednje opredelitve pojmov:

1. „Odbor za sankcije“ pomeni Odbor Varnostnega sveta Združenih narodov, ki je bil ustanovljen v skladu z odstavkom 3 Resolucije VSZN 1533 (2004);

2. „sredstva“ pomenijo vse vrste finančnih sredstev in koristi, vključno z, vendar ne omejeno na: (a) gotovino, čeke, denarne terjatve, menice, denarna nakazila in druge plačilne instrumente, (b) vloge v finančnih institucijah ali drugih subjektih, saldirane konte, dolgove in zadolžnice, (c) javne in zasebne vrednostne papirje in dolžniške instrumente, vključno z delnicami in deleži, certifikati za vrednostne papirje, obveznicami, dolžniškimi vrednostnimi papirji, garancijami, zadolžnicami in pogodbami o izvedenih vrednoticah, (d) obresti, dividende ali druge dohodke od sredstev ali vrednosti, ki izhajajo iz ali so ustvarjene s sredstvi, (e) kredit, pravico do pobota, garancije, garancije za dobro izvedbo ali druge finančne obveznosti, (f) kreditna pisma, konosamente, kupoprodajne listine, (g) dokumente o izkazanem interesu na premoženjskih sredstvih ali finančnih virih, (h) vse druge instrumente izvoznega financiranja,

3. „zamrznitev sredstev“ pomeni preprečitev vsakršnega pretoka, prenosa, spremembe, uporabe, dostopa do sredstev ali kakršnega koli ravnanja s sredstvi, ki bi imelo za posledico spremembe v njihovi količini, znesku, lokaciji, lastništvu, posesti, vrsti, namembnosti ali druge spremembe, ki bi omogočile uporabo takih sredstev, vključno z upravljanjem portfeljev;

4. „gospodarski viri“ pomenijo vse vrste premoženja, materialnega ali nematerialnega, premičnega ali nepremičnega, ki niso sredstva, se ga pa lahko uporabi za pridobitev sredstev, blaga ali storitev;

5. „zamrznitev gospodarskih virov“ pomeni preprečitev njihove uporabe za pridobivanje sredstev, blaga ali storitev na kakršen koli način, vključno z, vendar ne omejeno na njihovo prodajo, najem ali hipoteko.

Člen 2

1. Vsa sredstva in gospodarski viri, ki pripadajo, so v lasti ali jih imajo fizične ali pravne osebe, subjekti ali organi, našteti v Prilogi I, se zamrznejo.

2. Prepovedano je neposredno ali posredno dajati fizičnim ali pravnim osebam, subjektom ali organom, naštetim v Prilogi I, na voljo ali v njihovo korist kakršna koli sredstva ali gospodarske vire.

3. Prepovedana je zavestna in namerna udeležba v dejavnostih, katerih cilj ali posledica je neposredno ali posredno izogibanje ukrepom iz odstavkov 1 ali 2.

▼M14

Člen 2a

1. Priloga I vključuje fizične ali pravne osebe, subjekte ali organe, ki jih je Odbor za sankcije ali Varnostni svet Združenih narodov določil kot:

(a) osebe ali subjekte, ki kršijo embargo na orožje in s tem povezane ukrepe, kot je določeno v členu 1 Sklepa 2010/788/SZVP in členu 2 Uredbe Sveta (ES) št. 889/2005 z dne 13. junija 2005 o uvedbi določenih omejitvenih ukrepov glede Demokratične republike Kongo ( 3 ),

(b) politične in vojaške voditelje tujih oboroženih skupin, ki delujejo v Demokratični republiki Kongo (v nadaljnjem besedilu: DR Kongo) ter ovirajo razorožitev in prostovoljno vračanje ali preselitev borcev, ki tem skupinam pripadajo,

(c) politične in vojaške voditelje kongovskih milic, ki prejemajo podporo zunaj DR Kongo ter ovirajo sodelovanje svojih borcev pri procesu razoroževanja, demobilizacije in ponovnega vključevanja,

(d) politične in vojaške voditelje, ki delujejo v DR Kongo ter novačijo ali uporabljajo otroke v oboroženih spopadih in s tem kršijo veljavno mednarodno pravo,

(e) posameznike ali subjekte, ki delujejo v DR Kongo in izvajajo hujše kršitve, katerih tarča so otroci ali ženske v oboroženih spopadih, vključno z ubijanjem in pohabljanjem, spolnim nasiljem, ugrabitvami ter prisilnim izseljevanjem,

(f) posameznike ali subjekte, ki ovirajo dostop do humanitarne pomoči ali njeno razdeljevanje v vzhodnem delu DR Kongo,

(g) posameznike ali subjekte, ki z nedovoljenim trgovanjem z naravnimi viri, tudi z zlatom, nezakonito podpirajo oborožene skupine v vzhodnem delu DR Kongo,

(h) posameznike ali subjekte, ki delujejo v imenu ali po navodilih posameznika, uvrščenega na seznam, ali subjekta, ki je v lasti posameznika, uvrščenega na seznam, ali ga ta posameznik nadzoruje,

(i) posameznike ali subjekte, ki načrtujejo ali finančno podpirajo napade proti pripadnikom mirovnih sil stabilizacijske misije Organizacije združenih narodov v Demokratični republiki Kongo (MONUSCO) ali v teh napadih sodelujejo.

2. V Prilogi I so navedeni razlogi za uvrstitev na seznam fizičnih ali pravnih oseb, subjektov ali organov, ki jih predloži Varnostni svet ZN ali Odbor za sankcije.

3. Priloga I vsebuje tudi informacije, potrebne za identifikacijo zadevnih fizičnih ali pravnih oseb, subjektov ali organov, ki jih predloži Varnostvni svet ZN ali Odbor za sankcije, če so tovrstne informacije na voljo. Za fizične osebe te informacije lahko vključujejo imena, vključno z vzdevki, datum in kraj rojstva, državljanstvo, številko potnega lista in osebne izkaznice, spol, naslov, če je znan, ter funkcijo ali poklic. Pri pravnih osebah, subjektih in organih pa lahko te informacije vključujejo imena, kraj in datum vpisa, številko vpisa in sedež podjetja. V Prilogo I se vključi tudi datum uvrstitve na seznam s strani Varnostnega sveta ZN ali Odbora za sankcije.

▼B

Člen 3

1. Z odstopanjem od člena 2 lahko pristojni organi držav članic, našteti v Prilogi II, odobrijo sprostitev določenih zamrznjenih sredstev ali gospodarskih virov ali razpolaganje z nekaterimi zamrznjenimi sredstvi ali gospodarskimi viri pod pogoji, ki se jim zdijo primerni, ko se prepričajo, da so ta sredstva ali gospodarski viri:

(a) potrebni za osnovne izdatke, vključno s plačili za živila, najemnine ali hipoteke, zdravila in zdravljenje, davke, zavarovalne premije in pristojbine za storitve javnih gospodarskih služb,

(b) namenjeni izključno za plačilo zmernih honorarjev in nadomestil za stroške zagotavljanja pravnih storitev,

(c) namenjeni izključno za plačilo pristojbin ali stroškov za rutinsko hrambo ali upravljanje zamrznjenih sredstev ali gospodarskih virov,

pod pogojem, da je zadevna država članica o odločitvi uradno obvestila Odbor za sankcije in da Odbor za sankcije ni ugovarjal v roku dveh delovnih dni od prejema takšnega uradnega obvestila.

2. Z odstopanjem od člena 2 lahko pristojni organi držav članic, našteti v Prilogi II, dovolijo sprostitev nekaterih zamrznjenih sredstev ali gospodarskih virov ali razpolaganje z nekaterimi zamrznjenimi sredstvi ali gospodarskimi viri, potem ko so ugotovili, da so ta sredstva ali gospodarski viri potrebni za izredne izdatke, pod pogojem, da je država članica uradno obvestila Odbor za sankcije o navedeni odločitvi in je Odbor za sankcije odločitev odobril.

Člen 4

Z odstopanjem od člena 2 lahko pristojni organi držav članic, našteti v Prilogi II, dovolijo sprostitev določenih zamrznjenih sredstev ali gospodarskih virov, če so izpolnjeni naslednji pogoji:

(a) sredstva ali gospodarski viri so predmet sodnega, upravnega ali arbitražnega zasega pred 18. aprilom 2005, ali pred tem datumom izdane sodne, upravne ali arbitražne odločbe,

(b) sredstva ali gospodarski viri se bodo uporabljali izključno za poravnavo terjatev, ki so zavarovane s takšnim zasegom, ali priznane kot veljavne v takšni odločbi, v mejah, določenih z veljavno zakonodajo in predpisi, ki urejajo pravice oseb s takimi terjatvami,

(c) zaseg ali odločba nista v korist oseb, subjektov ali organov, naštetih v Prilogi I,

(d) priznanje zasega ali odločbe ni v nasprotju z javnim redom zadevne države članice,

(e) država članica je Odbor za sankcije uradno obvestila o zasegu ali odločbi.

Člen 5

1. Člen 2(2) se ne uporablja za prilive na zamrznjene račune, kot so:

(a) obresti ali drugi dohodki na teh računih, ali

(b) zapadla plačila po pogodbah, sporazumih ali obveznostih, ki so bile sklenjene ali so nastale pred datumom, ko je za te račune začela veljati ta uredba,

če so take obresti, drugi dohodki in plačila zamrznjeni v skladu s členom 2(1),

2. Člen 2(2) finančnim ali kreditnim institucijam, ki prejemajo sredstva, ki jih tretje stranke prenesejo na račune oseb, subjektov ali organov, naštetih v Prilogi I, ne preprečuje kreditiranja zamrznjenih računov, pod pogojem, da se kakršen koli tak priliv na tak račun tudi zamrzne. Finančna ali kreditna institucija o takih transakcijah nemudoma obvesti pristojne organe.

Člen 6

1. Brez poseganja v pravila, ki se uporabljajo v zvezi s poročanjem, zaupnostjo in poslovno skrivnostjo in v določbe člena 284 Pogodbe fizične in pravne osebe, subjekti in organi:

(a) nemudoma pošljejo pristojnim organom držav članic, naštetim v Prilogi II, v katerih imajo sedež ali kjer prebivajo, vse informacije, ki lahko olajšajo izpolnjevanje obveznosti po tej uredbi, na primer račune in zneske, zamrznjene v skladu s členom 2, in pošljejo takšne informacije neposredno ali preko teh pristojnih organov Komisiji,

(b) sodelujejo s pristojnimi organi, naštetimi v Prilogi II, pri vsakem preverjanju teh informacij.

2. Vse dodatne informacije, ki jih Komisija prejme neposredno, so na voljo pristojnim organom zadevne države članice.

3. Vse informacije, poslane ali prejete v skladu z odstavkoma 1 in 2, se uporabijo samo za namene, za katere so bile poslane ali prejete.

Člen 7

Zamrznitev sredstev in gospodarskih virov ali zavrnitev razpolaganja s sredstvi ali gospodarskimi viri, izpeljana v dobri veri, da je takšno dejanje v skladu s to uredbo, nima za posledico nikakršne odgovornosti fizične ali pravne osebe, subjekta ali organa, njegovih direktorjev ali uslužbencev, ki jo izvedejo, razen če se dokaže, da je bila zamrznitev sredstev in gospodarskih virov posledica malomarnosti.

Člen 8

Komisija in države članice se nemudoma medsebojno obvestijo o ukrepih, sprejetih v skladu s to uredbo, in druga drugi posredujejo vse druge ustrezne informacije v zvezi s to uredbo, s katerimi razpolagajo, zlasti informacije o problemih, povezanih s kršitvami in izvrševanjem sodb, ki so jih izrekla nacionalna sodišča.

▼M14

Člen 9

1. Če Varnostni svet ZN ali Odbor za sankcije na seznam uvrsti fizične ali pravne osebe, subjekte ali organe, Svet te fizične ali pravne osebe, subjekte ali organe vključi na seznam iz Priloge I.

2. Svet o svoji odločitvi in razlogih za uvrstitev na seznam obvesti fizične ali pravne osebe, subjekte ali organe iz odstavka 1, bodisi neposredno, če je naslov znan, bodisi z objavo uradnega obvestila, s čimer tem fizičnim ali pravnim osebam, subjektom ali organom da možnost, da podajo pripombe.

3. Če so podane pripombe ali predloženi novi tehtni dokazi, Svet preuči svojo odločitev in o tem ustrezno obvesti fizične ali pravne osebe, subjekte ali organe.

4. Če Varnostni svet ZN ali Odbor za sankcije odloči, da se seznama umakne fizične ali pravne osebe, subjekte ali organe, ali da se spremeni identifikacijske podatke glede fizičnih ali pravnih oseb, subjektov ali organov s seznama, Svet ustrezno spremeni Prilogo I.

5. Komisija je pooblaščena, da spremeni Prilogo II na podlagi informacij, ki jih predložijo države članice.

▼B

Člen 10

Države članice določijo pravila o kaznih, ki se uporabljajo za kršitve določb te uredbe, in sprejmejo vse ukrepe, potrebne za zagotovitev njihovega izvajanja. Predvidene kazni morajo biti učinkovite, sorazmerne in odvračilne.

Države članice po začetku veljavnosti te uredbe nemudoma obvestijo Komisijo o teh pravilih in jo obveščajo o vseh naknadnih spremembah.

Člen 11

Ta uredba se uporablja:

(a) na ozemlju Skupnosti, vključno z njenim zračnim prostorom,

(b) na vseh zrakoplovih ali vseh plovilih, ki so pod jurisdikcijo države članice,

(c) za katero koli osebo na ozemlju ali zunaj ozemlja Skupnosti, ki ima državljanstvo države članice,

(d) za katero koli pravno osebo, subjekt ali organ, registriran ali ustanovljen v skladu z zakonodajo države članice,

(e) za katero koli pravno osebo, subjekt ali organ, ki posluje v Skupnosti.

Člen 12

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

▼M10









PRILOGA I

Seznam fizičnih in pravnih oseb, subjektov ali organov iz člena 2

A. FIZIČNE OSEBE

(1) Frank Kakolele Bwambale (tudi (a) Frank Kakorere, (b) Frank Kakorere Bwambale). Državljanstvo: kongovsko. Položaj: general FARDC (od junija 2011 brez funkcije). Drugi podatki: (a) iz Narodnega kongresa za zaščito ljudstva (CNDP) je izstopil januarja 2008; (b) po podatkih iz junija 2011 prebiva v Kinšasi, Demokratična republika Kongo; (c) od leta 2010 je vpleten v dejavnosti, domnevno v imenu programa vlade Demokratične republike Kongo Programme de Stabilisation et Reconstruction des Zones Sortant des Conflits Armés (STAREC); med drugim je marca 2011 sodeloval pri misiji STAREC v Gomi in Beniju; (d) nekdanji vodja RCD-ML. Datum določitve iz člena 5(1)(b): 10. 11. 2005.

(2) Jérôme Kakwavu Bukande (tudi (a) Jérôme Kakwavu, (b) Commandant Jérôme). Naziv: general. Državljanstvo: kongovsko. Drugi podatki: (a) nekdanji predsednik UCD/FAPC; (b) od junija 2011 je priprt v zaporu občine Makala v Kinšasi. Datum določitve iz člena 5(1)(b): 10.11.2005.

(3) Gaston Iyamuremye (tudi (a) Rumuli, (b) Byiringiro Victor Rumuli, (c) Victor Rumuri, (d) Michel Byiringiro). Datum rojstva: 1948. Kraj rojstva: (a) okrožje Musanze (severna provinca), Ruanda; (b) Ruhengeri, Ruanda. Naziv: brigadni general. Položaj: (a) predsednik FDLR, (b) drugi podpredsednik FDLR-FOCA. Državljanstvo: ruandsko. Drugi podatki: (a) od junija 2011 se nahaja v Kalongeju, provinca Severni Kivu; (b) Gaston Iyamuremye je glede na več virov, med drugim tudi skupino strokovnjakov za Demokratično republiko Kongo iz Odbora za sankcije Varnostnega sveta Združenih narodov, drugi podpredsednik FDLR in velja za ključnega člana vojaškega in političnega vrha FDLR; (d) Gaston Iyamuremye je do decembra 2009 vodil urad Ignaceja Murwanashyake (predsednika FDLR) v mestu Kibua, Demokratična republika Kongo. Datum določitve iz člena 5(1)(b): 23.12.2010.

(4) Germain Katanga. Naziv: general. Državljanstvo: kongovsko. Drugi podatki: (a) vlada Demokratične republike Kongo ga je 18. 10. 2007 predala Mednarodnemu kazenskemu sodišču (MKS); (b) vodja FRPI. Datum določitve iz člena 5(1)(b): 10. 11. 2005.

(5) Thomas Lubanga. Kraj rojstva: Ituri, Demokratična republika Kongo. Drugi podatki: (a) kongovske oblasti so ga 17. 3. 2006 predale MKS; (b) predsednik UPC/L. Datum določitve iz člena 5(1)(b): 10. 11. 2005.

(6) Khawa Panga Mandro (tudi (a) Kawa Panga, (b) Kawa Panga Mandro, (c) Kawa Mandro, (d) Yves Andoul Karim, (e) Chief Kahwa, (f) Kawa, (g) Mandro Panga Kahwa, (h) Yves Khawa Panga Mandro). Datum rojstva: 20. 8. 1973. Kraj rojstva: Bunia, Demokratična republika Kongo. Državljanstvo: kongovsko. Drugi podatki: (a) kongovski organi so ga oktobra 2005 aretirali, drugostopenjsko sodišče v kraju Kisangani ga je oprostilo, nato je bil na podlagi novih obtožb predan sodnim organom v Kinšasi; (b) od junija 2011 je priprt v osrednjem zaporu občine Makala v Kinšasi; (c) nekdanji predsednik PUSIC. Datum določitve iz člena 5(1)(b): 10.11.2005.

(7) Callixte Mbarushimana. Datum rojstva: 24. 7. 1963. Kraj rojstva: Ndusu/Ruhengeri, severna provinca, Ruanda. Državljanstvo: ruandsko. Drugi podatki: (a) aretiran 3. oktobra 2010 v Parizu na podlagi naloga za prijetje MKS zaradi vojnih zločinov in zločinov proti človeštvu, ki so jih zagrešili pripadniki FDLR v Kivuju leta 2009; izročen Haagu 25. januarja 2011; (b) do aretacije izvršni sekretar FDLR in podpredsednik visokega vojaškega poveljstva FDRL. Datum določitve iz člena 5(1)(b): 21. 3. 2009.

(8) Iruta Douglas Mpamo (tudi (a) Mpano, (b) Douglas Iruta Mpamo). Datum rojstva: (a) 28. 12. 1965, (b) 29. 12. 1965. Kraj rojstva: (a) Bashali, Masisi, Demokratična republika Kongo (se nanaša na datum rojstva (a)), (b) Goma, Demokratična republika Kongo (se nanaša na datum rojstva (b), (c) Uvira). Državljanstvo: kongovsko. Drugi podatki: (a) po podatkih iz junija 2011 prebiva v kraju Gisenyi, Ruanda; (b) lastnik/direktor Compagnie Aerienne des Grands Lacs in Great Lakes Business Company. Datum določitve iz člena 5(1)(b): 10.11.2005.

(9) Sylvestre Mudacumura (tudi (a) Radja, (b) Mupenzi Bernard, (c) General Major Mupenzi, (d) General Mudacumura). Položaj: (a) Vojaški poveljnik FDLR-FOCA; (b) politični prvi podpredsednik in vodja visokega poveljstva FOCA. Državljanstvo: ruandsko. Drugi podatki: od junija 2011 je v gozdu Kikoma blizu Bogoyija, Walikale, Severni Kivu. Datum določitve iz člena 5(1)(b): 10.11.2005.

(10) Leodomir Mugaragu (tudi (a) Manzi Leon, (b) Leo Manzi). Datum rojstva: (a) 1954, (b) 1953. Kraj rojstva: (a) Kigali, Ruanda, (b) Rushashi (severna provinca), Ruanda. Položaj: poveljnik štaba FDLR/FOCA, odgovoren za upravo. Drugi podatki: (a) Leodomir Mugaragu je glede na odprte vire in uradno poročanje poveljnik štaba vojaških sil Abucunguzi/vojaških sil za osvoboditev Ruande (FOCA), ki so oboroženo krilo FDLR, (b) Mugaragu je glede na uradno poročanje višji načrtovalec vojaških operacij FDLR na vzhodu Demokratične republike Kongo; (c) od junija 2011 je na sedežu FDLR v gozdu Kikoma, Bogoyi, Walikale, Severni Kivu. Datum določitve iz člena 5(1)(b): 23.12.2010.

(11) Leopold Mujyambere (tudi (a) Musenyeri, (b) Achille, (c) Frere Petrus Ibrahim). Datum rojstva: (a) 17.3.1962, (b) 1966 (po oceni). Kraj rojstva: Kigali, Ruanda. Državljanstvo: ruandsko. Drugi podatki: (a) od junija 2011 poveljnik operativnega oddelka FDLR-FOCA v Severnem Kivuju, ki se sedaj imenuje „Amazon“; (b) nahaja se v Nyakalekeju (jugovzhodno od Mwenge, Južni Kivu). Datum določitve iz člena 5(1)(b): 21.3.2009.

(12) Ignace Murwanashyaka (tudi Ignace). Naziv: dr. Datum rojstva: 14.5.1963. Kraj rojstva: (b) Butera, Ruanda; (b) Ngoma, Butare, Ruanda. Državljanstvo: ruandsko. Drugi podatki: (a) predsednik FDLR in vrhovni poveljnik oboroženih sil FDLR; (b) nemški organi so ga aretirali 17. novembra 2009. Datum določitve iz člena 5(1)(b): 10.11.2005.

(13) Straton Musoni (tudi I.O. Musoni). Datum rojstva: (a) 6.4.1961, (b) 4.6.1961. Kraj rojstva: Mugambazi, Kigali, Ruanda. Državljanstvo: ruandsko. Drugi podatki: (a) nemški organi so ga aretirali 17. novembra 2009; (b) zamenjan kot prvi podpredsednik FDLR. Datum določitve iz člena 5(1)(b): 13.4.2007.

(14) Jules Mutebutsi (tudi (a) Jules Mutebusi, (b) Jules Mutebuzi, (c) Colonel Mutebutsi). Kraj rojstva: 1964 Minembwe Južni Kivu, Demokratična republika Kongo. Državljanstvo: kongovsko. Drugi podatki: (a) nekdanji namestnik regionalnega vojaškega poveljnika FARDC v 10. vojaškem okrožju; (b) ruandski organi so ga aretirali decembra 2007 in od tedaj živi polsvoboden v Kigaliju (ne sme zapustiti države). Datum določitve iz člena 5(1)(b): 10.11.2005.

(15) Mathieu Chui Ngudjolo (tudi Cui Ngudjolo). Drugi podatki: (a) oktobra 2003 ga je v Bunii aretiral MONUC; (b) vlada Demokratične republike Kongo ga je 7. februarja 2008 predala MKS. Datum določitve iz člena 5(1)(b): 10.11.2005.

(16) Floribert Ngabu Njabu (tudi (a) Floribert Njabu, (b) Floribert Ndjabu, (c) Floribert Ngabu, (d) Ndjabu). Drugi podatki: (a) predsednik FNI; (b) v hišnem priporu v Kinšasi od marca 2005; (c) izročen Haagu 27. marca 2011, da bi pričal na sojenjih pred MKS. Datum določitve iz člena 5(1)(b): 10.11.2005.

(17) Laurent Nkunda (tudi (a) Laurent Nkunda Bwatare, (b) Laurent Nkundabatware, (c) Laurent Nkunda Mahoro Batware, (d) Laurent Nkunda Batware, (e) General Nkunda, (f) Nkunda Mihigo Laurent, (g) Chairman, (h) Papa Six). Datum rojstva: (a) 6.2.1967, (b) 2.2.1967. Kraj rojstva: Severni Kivu/Rutshuru, Demokratična republika Kongo (se nanaša na datum rojstva (a)). Državljanstvo: kongovsko. Drugi podatki: (a) nekdanji general RCD-G; (b) ustanovitelj, Nacionalni kongres za ljudsko obrambo, 2006; (c) višji častnik Zbora za kongoško demokracijo – Goma (RCD-G), 1998–2006; (d) častnik ruandske patriotske fronte (RPF), 1992–1998; (e) ruandski organi so ga aretirali v Ruandi januarja 2009 in bil je zamenjan kot poveljnik CNDP; (f) v hišnem priporu v Kigaliju. Datum določitve iz člena 5(1)(b): 10.11.2005.

(18) Félicien Nsanzubukire (tudi Fred Irakeza). Položaj: prvi vodja bataljona FDLR-FOCA (prebiva na območju Uvira-Sange v Južnem Kivuju). Datum rojstva: 1967. Kraj rojstva: Murama, Kinyinya, Rubungo, Kigali, Ruanda. Državljanstvo: ruandsko. Drugi podatki: (a) že vsaj od leta 1994 član FDLR in od oktobra 1998 deluje na vzhodu Demokratične republike Kongo; (b) od junija 2011 se nahaja v Magundi na območju Mwenga v Južnem Kivuju. Datum določitve iz člena 5(1)(b): 23.12.2010.

(19) Pacifique Ntawunguka (tudi (a) Colonel Omega, (b) Nzeri, (c) Israel, (d) Pacifique Ntawungula). Položaj: poveljnik operativnega oddelka FDLR-FOCA „SONOKI“ v Severnem Kivuju. Datum rojstva: (a) 1.1.1964, (b) 1964 (po oceni). Kraj rojstva: Gaseke, provinca Gisenyi, Ruanda. Državljanstvo: ruandsko. Drugi podatki: od junija 2011 se nahaja v Matembeju v Severnem Kivuju. Datum določitve iz člena 5(1)(b): 21.3.2009.

(20) James Nyakuni. Državljanstvo: ugandsko. Datum določitve iz člena 5(1)(b): 10.11.2005.

(21) Stanislas Nzeyimana (tudi (a) Deogratias Bigaruka Izabayo, (b) Bigaruka, (c) Bigurura, (d) Izabayo Deo (e) Jules Mateso Mlamba). Položaj: namestnik poveljnika FDLR-FOCA. Datum rojstva: (a) 1.1.1966, (b) 1967 (po oceni), (c) 28.8.1966. Kraj rojstva: Mugusa (Butare), Ruanda. Državljanstvo: ruandsko. Drugi podatki: od junija 2011 se nahaja v Mukoberwi v Severnem Kivuju. Datum določitve iz člena 5(1)(b): 21.3.2009.

(22) Dieudonné Ozia Mazio (tudi (a) Ozia Mazio, (b) Omari, (c) Mr Omari). Položaj: predsednik FEC na območju Aru. Datum rojstva: 6.6.1949. Kraj rojstva: Ariwara, Demokratična republika Kongo. Državljanstvo: kongovsko. Drugi podatki: Domneva se, da je umrl 23.septembra 2008 v Ariwari. Datum določitve iz člena 5(1)(b): 10.11.2005.

(23) Bosco Taganda (tudi (a) Bosco Ntaganda, (b) Bosco Ntagenda, (c) General Taganda, (d) Lydia, (e) Terminator, (f) Tango, (g) Tango Romeo, (h) Major). Naziv: brigadni general. Položaj: dejanski namestnik poveljnika operacij proti FDLR, in sicer zaporednih operacij „Umoja Wetu“, „Kimia II“ in „Amani Leo“ v Severnem in Južnem Kivuju (od januarja 2009). Državljanstvo: kongovsko. Datum rojstva: (a) 1973, (b) 1974. Kraj rojstva: Bigogwe, Ruanda. Drugi podatki: (a) v otroštvu se je preselil v Nyamitabo na ozemlju Masisi v Severnem Kivuju.; (b) od junija 2011 živi v Gomi in je lastnik velikih kmetij na območju Ngungu na ozemlju Masisi v Severnem Kivuju; (c) po mirovnih sporazumih v provinci Ituri s predsedniškim odlokom 11. decembra 2004 imenovan za brigadnega generala FARDC; (d) pred tem poveljnik štaba CNDP, po aretaciji Laurenta Nkunde januarja 2009 pa vojaški poveljnik CNDP; (e) vojaški poveljnik UPC/L; (f) poveljnik štaba CNDP. Datum določitve iz člena 5(1)(b): 10.11.2005.

(24) Innocent Zimurinda (tudi Zimulinda). Naziv: podpolkovnik. Datum rojstva: (a) 1.9.1972, (b) 1975. Kraj rojstva: Ngungu, ozemlje Masisi, provinca Severni Kivu, Demokratična republika Kongo. Naziv: polkovnik. Državljanstvo: kongovsko. Drugi podatki: (a) leta 2009 vključen v FARDC kot podpolkovnik, poveljnik brigade v operaciji FARDC „Kimia II“, nahaja se na območju Ngungu; (b) julija 2009 je bil povišan v polkovnika in postal poveljnik oddelka FARDC najprej v Ngunguju, nato pa v Kitchangi v operacijah FARDC „Kimia II“ in „Amani Leo“; (c) sicer ni bil med tistimi, ki so bili s predsedniškim odlokom Demokratične republike Kongo z dne 31. decembra 2010 imenovani za visoke častnike FARDC, je pa dejansko ohranil poveljniški položaj v 22. oddelku FARDC v Kitchangi in nosi novi čin in novo uniformo FARDC. Datum določitve iz člena 5(1)(b): 23.12.2010.

▼M11

(25) Jamil Mukulu (tudi (a) profesor Musharaf, (b) Steven Alirabaki, (c) David Kyagulanyi (d) Musezi Talengelanimiro (e) Mzee Tutu (f) Abdullah Junjuaka (g) Alilabaki Kyagulanyi, (h) Hussein Muhammad (i) Nicolas Luumu (j) Talengelanimiro. Datum rojstva: (a) 1965 (b) 1. januar 1964. Kraj rojstva: vas Ntoke, podokraj Ntenjeru, okrožje Kayunga, Uganda. Položaj: (a) vodja zavezniških demokratičnih sil (Allied Democratic Forces) (b) poveljnik, zavezniških demokratičnih sil. Državljanstvo: ugandsko. Druge informacije: Iz javno dostopnih virov in uradnih poročil, tudi poročil strokovne skupine Odbora VS ZN za sankcije v DR Kongo, izhaja, da je Jamil Mukulu vojaški vodja Zavezniških demokratičnih sil, tj. tuje oborožene skupine, ki deluje v DR Kongo ter ovira razoroževanje in prostovoljno vračanje oziroma ponovno naseljevanje borcev Zavezniških demokratičnih sil, kakor je navedeno v odstavku 4(b) Resolucije VS ZN 1857 (2008). Strokovna skupina Odbora VS ZN za sankcije v DR Kongo je poročala, da je Mukulu vodil oborožene Zavezniške demokratične sile na ozemlju DR Kongo in jim zagotavljal materialno podporo. Iz več virov, tudi iz poročil strokovne skupine Odbora VS ZN za sankcije v DR Kongo, izhaja tudi, da je Jamil Mukulu stalno vplival na politiko, zagotavljal finančno podporo ter neposredno poveljeval Zavezniškim demokratičnim silam in nadziral njihove dejavnosti na terenu, nadziral pa je tudi naveze z mednarodnimi terorističnimi mrežami. Datum uvrstitve na seznam iz člena 5(1)(b): 12. 10. 2011.

(26) Ntabo Ntaberi Sheka. Datum rojstva: 4. april 1976. Kraj rojstva: ozemlje Walikale, Demokratična republika Kongo. Položaj: vrhovni poveljnik obrambnih sil Nduma (Nduma Defence) v Kongu, skupina Mayi Mayi Sheka. Državljanstvo: kongovsko. Druge informacije: Ntabo Ntaberi Sheka, glavni poveljnik politične veje skupine Mayi Mayi Sheka, je politični vodja kongovske oborožene skupine, ki ovira razoroževanje, demobilizacijo oziroma ponovno vključevanje borcev. Skupina Mayi Mayi Sheka je kongovska milica z bazo na ozemlju Walikale v vzhodnem delu DR Kongo. Ta skupina je izvedla napade na rudnike v vzhodnem selu DR Kongo ter med drugim prevzela rudnike Bidiye in jih odvzela lokalnim prebivalcem. Ntabo Ntaberi Sheka je tudi huje kršil mednarodno pravo z dejanji, katerih tarča so otroci. V obdobju od 30. julija do 2. avgusta 2010 je načrtoval in naročil več napadov na ozemlju Walikale, da bi kaznoval lokalne prebivalce, ki naj bi sodelovali s kongovskimi vladnimi silami. V napadih so bili otroci posiljeni in ugrabljeni, opravljali so prisilno delo ter bili deležni okrutnega, nečloveškega ali poniževalnega ravnanja. Milica Mayi Mayi Sheka prav tako prisilno rekrutira dečke in jih na podlagi rekrutiranja zadržuje v svojih vrstah. Datum uvrstitve na seznam iz člena 5(1)(b): 28. 11. 2011.

▼M12

(27) Sultani Makenga (tudi (a) Colonel Sultani Makenga, (b) Emmanuel Sultani Makenga). Datum rojstva: 25. december 1973. Kraj rojstva: Rutshuru, Demokratična republika Kongo. Državljanstvo: kongovsko. Druge informacije: vojaški vodja skupine Mouvement du 23 Mars (M23), ki deluje v Demokratični republiki Kongo. Datum določitve iz člena 5(1)(b): 12. 11. 2012.

(28) Baudoin Ngaruye Wa Myamuro (tudi Colonel Baudoin Ngaruye). Datum rojstva: 1978. Kraj rojstva: Lusamambo, ozemlje Lubero, Demokratična republika Kongo. Druge informacije: vojaški vodja skupine Mouvement du 23 Mars (M23) Št. osebne izkaznice v okviru oboroženih sil Demokratične republike Kongo (FARDC): 1-78-09-44621-80. Datum določitve iz člena 5(1)(b): 30. 11. 2012.

(29) Innocent Kaina (tudi (a) Colonel Innocent Kaina, (b) India Queen). Kraj rojstva: Bunagana, ozemlje Rutshuru, Demokratična republika Kongo. Datum določitve iz člena 5(1)(b): 30. 11. 2012.

▼M13

(30) Eric Badege. Datum rojstva: 1971. Datum določitve iz člena 5(1)(b): 31.12.2012.

(31) Jean-Marie Lugerero Runiga. Datum rojstva: Okoli leta 1960. Datum določitve iz člena 5(1)(b): 31.12.2012.

▼M10

B. PRAVNE OSEBE, SUBJEKTI IN ORGANI

(1) Butembo Airlines (tudi BAL). Naslov: Butembo, Demokratična republika Kongo. Drugi podatki: BAL od decembra 2008 nima več dovoljenja za upravljanje zrakoplovov v Demokratični republiki Kongo. Datum določitve iz člena 5(1)(b): 13.4.2007.

(2) Congomet Trading House. Naslov: Butembo, Severni Kivu, Demokratična republika Kongo. Drugi podatki: (a) ne obstaja več kot zlatarna v Butembu v Severnem Kivuju; (b) prej naveden na seznamu kot CONGOCOM. Datum določitve iz člena 5(1)(b): 13.4.2007.

(3) Compagnie Aérienne des Grands Lacs (CAGL) (tudi Great Lakes Business Company (GLBC)). Naslov: (a) CAGL: Avenue President Mobutu, Goma (CAGL ima pisarno tudi v kraju Gisenyi, Ruanda); (b) GLBC: PO Box 315, Goma, Demokratična republika Kongo (GLBC ima pisarno tudi v kraju Gisenyi, Ruanda). Datum določitve iz člena 5(1)(b): 13.4.2007.

(4) Machanga Ltd. Naslov: Kampala, Uganda. Drugi podatki: (a) podjetje, ki izvaža zlato (direktorja: Rajendra Kumar Vaya in Hirendra M. Vaya); (b) banka Nova Scotia Mocatta (Združeno kraljestvo) je leta 2010 zamrznila premoženje Machange na računu Emirates Gold. Datum določitve iz člena 5(1)(b): 13.4.2007.

(5) Tous Pour la Paix et le Développement (tudi TPD). Naslov: Goma, Severni Kivu, Demokratična republika Kongo. Drugi podatki: (a) TPD je nevladna organizacija; (b) Goma, z odbori v provincah Južni Kivu, Zahodni Kasai, Vzhodni Kasai in Maniema; (c) uradno je od leta 2008 začasno prenehal vse dejavnosti; (d) dejansko so uradi TPD od junija 2011 odprti in vpleteni v primere, povezane z vrnitvami notranje razseljenih oseb, pobudami za spravo skupnosti, reševanjem sporov glede zemlje itd. Datum določitve iz člena 5(1)(b): 10.11.2005.

(6) Uganda Commercial Impex (UCI) Ltd. Naslov: (a) Kajoka Street, Kisemente, Kampala, Uganda, (b) PO Box 22709, Kampala, Uganda. Drugi podatki: (a) podjetje, ki izvaža zlato (nekdanja direktorja: Kunal Lodhia in J.V. Lodhia); (b) ugandski organi so januarja 2011 uradno obvestili odbor o tem, da je po oprostitvi davka svojim finančnim holdingom, Emirates Gold poplačal dolg, ki ga je imel UCI pri Crane Bank v Kampali, in s tem dokončno zaprl svoj račun. Datum določitve iz člena 5(1)(b): 13.4.2007.

▼M13

(7) Forces Democratiques De Liberation Du Rwanda (tudi (a) FDLR, (b) Force Combattante Abacunguzi, (c) FOCA, (d) Combatant Force for the Liberation of Rwanda). E-naslovi: Fdlr@fmx.de; fldrrse@yahoo.fr; fdlr@gmx.net. Lokacija: Severni in Južni Kivu, Demokratična republika Kongo. Datum določitve iz člena 5(1)(b): 31.12.2012.

(8) M23 (tudi Mouvement Du 23 Mars). Datum določitve iz člena 5(1)(b): 31.12.2012.

▼B









PRILOGA II

Seznam pristojnih organov iz členov 3, 4, 5 in 6

BELGIJA

Federale Overheidsdienst Financiën

Thesaurie

Kunstlaan 30

B-1040 Brussel

Fax: 00 32 2 233 74 65

E-mail: Quesfinvragen.tf@minfin.fed.be

Service Public Fédéral des Finances

Trésorerie

30 Avenue des Arts

B-1040 Bruxelles

Fax: 00 32 2 233 74 65

E-mail: Quesfinvragen.tf@minfin.fed.be

▼M3

BOLGARIJA

Министерство на финансите

ул. „Г.С. Раковски“ № 102

София 1000

Тел: (359-2) 985 91

Факс: (359-2) 988 1207

Е-mail: feedback@minfin.bg

Ministry of Finance

102 „G.S. Rakovsky“ street

Sofia 1000

Tel. (359-2) 985 91

Fax: (359-2) 988 1207

E-mail: feedback@minfin.bg

▼B

ČEŠKA

Ministerstvo financí

Finanční analytický útvar

P.O. BOX 675

Jindřišská 14

111 21 Praha 1

Tel.: + 420 2 5704 4501

Fax: + 420 2 5704 4502

Ministerstvo zahraničních věcí

Odbor společné zahraniční a bezpečnostní politiky EU

Loretánské nám. 5

118 00 Praha 1

Tel.: + 420 2 2418 2987

Fax: + 420 2 2418 4080

DANSKA

Erhvervs- og Byggestyrelsen

Langelinie Allé 17

DK-2100 København K

Tlf. (45) 35 46 62 81

Fax (45) 35 46 62 03

Udenrigsministeriet

Asiatisk Plads 2

DK-1448 København K

Tlf. (45) 33 92 00 00

Fax (45) 32 54 05 33

Justitsministeriet

Slotholmsgade 10

DK-1216 København K

Tlf. (45) 33 92 33 40

Fax (45) 33 93 35 10

NEMČIJA

Za zamrznitev sredstev:

Deutsche Bundesbank Servicezentrum Finanzsanktionen Postfach D-80281 München Tel. (49) 89 28 89 38 00 Fax (49) 89 35 01 63 38 00

Za tehnično podporo:

Bundesamt für Wirtschaft und Ausfuhrkontrolle (BAFA) Frankfurter Straße 29—35 D-65760 Eschborn Tel. (49) 61 96 908-0 Fax (49) 61 96 908-800

ESTONIJA

Eesti Välisministeerium

Islandi väljak 1

15049 Tallinn

Tel.: + 372 6317 100

Faks: + 372 6317 199

Finantsinspektsioon

Sakala 4

15030 Tallinn

Tel.: + 372 6680 500

Faks: + 372 6680 501

GRČIJA

A. Zamrznitev sredstev

Ministry of Economy and Finance

General Directory of Economic Policy

Address: 5 Nikis Str.

10 563 Athens — Greece

Tel.: + 30 210 3332786

Fax: + 30 210 3332810

Α. Δέσμευση κεφαλαίων

Υπουργείο Οικονομίας και Οικονομικών

Γενική Δ/νση Οικονομικής Πολιτικής

Δ/νση: Νίκης 5

10 563 Αθήνα

Τηλ.: + 30 210 3332786

Φαξ: + 30 210 3332810

Β. Omejitve uvoza in izvoza

Ministry of Economy and Finance

General Directorate for Policy Planning and Management

Address Kornaroy Str.

10 563 Athens

Tel.: + 30 210 3286401-3

Fax: + 30 210 3286404

Β. Περιορισμοί εισαγωγών — εξαγωγών

Υπουργείο Οικονομίας και Οικονομικών

Γενική Δ/νση Σχεδιασμού και Διαχείρισης Πολιτικής

Δ/νση: Κορνάρου 1

Τ.Κ. 10 563 Αθήνα — Ελλάς

Τηλ.: + 30 210 3286401-3

Φαξ: + 30 210 3286404

ŠPANIJA

Dirección General del Tesoro y Política Financiera

Subdirección General de Inspección y Control de Movimientos de Capitales

Ministerio de Economía

Paseo del Prado, 6

E-28014 Madrid

Tel. (34) 912 09 95 11

Dirección General de Comercio e Inversiones

Subdirección General de Inversiones Exteriores

Ministerio de Industria, Comercio y Turismo

Paseo de la Castellana, 162

E-28046 Madrid

Tel. (34) 913 49 39 83

FRANCIJA

Ministère de l'économie, des finances et de l'industrie

Direction générale du Trésor et de la politique économique

Service des affaires multilatérales et du développement

Sous-direction Politique commerciale et investissements Service Services, Investissements et Propriété intellectuelle

139, rue du Bercy

75572 Paris Cedex 12

Tél.: (33) 1 44 87 72 85

Télécopieur: (33) 1 53 18 96 55

Ministère des affaires étrangères

Direction générale des affaires politiques et de sécurité

Direction des Nations unies et des organisations internationales

Sous-direction des affaires politiques

Tél.: (33) 1 43 17 59 68

Télécopieur (33) 1 43 17 46 91

Service de la politique étrangère et de sécurité commune

Tél.: (33) 1 43 17 45 16

Télécopieur: (33) 1 43 17 45 84

IRSKA

United Nations Section

Department of Foreign Affairs

Iveagh House

79-80 Saint Stephen's Green

Dublin 2

Tel.: + 353 1 478 0822

Fax: + 353 1 408 2165

Central Bank and Financial Services Authority of Ireland

Financial Markets Department

Dame Street

Dublin 2

Tel.: + 353 1 671 6666

Fax: + 353 1 679 8882

ITALIJA

Ministero degli Affari Esteri

Piazzale della Farnesina, 1

I-00194 Roma

D.G.A.S. — Ufficio III

Tel. (39) 06 3691 8221

Fax. (39) 06 3691 5296

Ministero dell'Economia e delle Finanze

Dipartimento del Tesoro

Comitato di Sicurezza Finanziaria

Via XX Settembre, 97

I-00187 Roma

Tel. (39) 06 4761 3942

Fax. (39) 06 4761 3032

CIPER

Ministry of Commerce, Industry and Tourism

6 Andrea Araouzou

1421 Nicosia

Tel: + 357 22 86 71 00

Fax: + 357 22 31 60 71

Central Bank of Cyprus

80 Kennedy Avenue

1076 Nicosia

Tel: + 357 22 71 41 00

Fax: + 357 22 37 81 53

Ministry of Finance (Department of Customs)

M. Karaoli

1096 Nicosia

Tel: + 357 22 60 11 06

Fax: + 357 22 60 27 41/47

LATVIJA

Latvijas Republikas Prokuratūra

Noziedzīgi iegūtu līdzekļu legalizācijas novēršanas dienests

Kalpaka bulvāris 6

Rīga, LV 1801

Tālr. Nr. (371) 70144431

Fakss: (371) 7044804

E-pasts: gen@lrp.gov.lv

Latvijas Republikas Ārlietu ministrija

Brīvības iela 36

Rīga, LV 1395

Tālr. Nr. (371) 7016201

Fakss: (371) 7828121

E-pasts: mfa.cha@mfa.gov.lv

LITVA

Security Policy Department

Ministry of Foreign Affairs of the Republic of Lithuania

J. Tumo-Vaižganto 2

LT-01511 Vilnius

Lithuania

Tel. (370-5) 236 25 16

Faks. (370-5) 236 30 90

LUKSEMBURG

Ministère des Affaires étrangères et de l’Immigration

Direction des Relations économiques internationales

5, rue Notre-Dame

L-2240 Luxembourg

Tél.: (352) 478 2346

Fax: (352) 22 20 48

Ministère des Finances

3, rue de la Congrégation

L-1352 Luxembourg

Tél.: (352) 478 2712

Fax: (352) 47 52 41

MADŽARSKA

Hungarian National Police Headquarters

Teve u. 4–6.

H-1139 Budapest

Hungary

Tel./fax: + 36-1-443-5554

Országos Rendőrfőkapitányság

1139 Budapest, Teve u. 4–6.

Magyarország

Tel./fax: + 36-1-443-5554

Ministry of Finance

József nádor tér. 2–4.

H-1051 Budapest

Hungary

Postbox: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Pénzügyminisztérium

1051 Budapest, József nádor tér. 2–4.

Magyarország

Postafiók: 1369 Pf.: 481

Tel.: + 36-1-318-2066, + 36-1-327-2100

Fax: + 36-1-318-2570, + 36-1-327-2749

Ministry of Economic Affairs and Transport (in view of Article 4)

Hungarian Trade Licencing Office

Margit krt. 85.

H-1024 Budapest Hungary

Postbox: 1537 Pf.: 345

Tel.: + 36-1-336-7327

Gazdasági és Közlekedési Minisztérium – Kereskedelmi

Engedélyezési Hivatal

Margit krt. 85.

H-1024 Budapest Magyarország

Postafiók: 1537 Pf.: 345

Tel.: + 36-1-336-7327

MALTA

Bord ta' Sorveljanza dwar is-Sanzjonijiet

Ministeru ta' l-Affarijiet Barranin

Palazzo Parisio

Triq il-Merkanti

Valletta CMR 02

Tel.: + 356 21 24 28 53

Fax: + 356 21 25 15 20

NIZOZEMSKA

De minister van Financiën

De Directie Financiële Markten/Afdeling Integriteit

Postbus 20201

NL-2500 EE Den Haag

Tel.: 070-342 8997

Fax: 070-342 7984

AVSTRIJA

Oesterreichische Nationalbank

Otto Wagner Platz 3

A-1090 Wien

Tel. (+ 43-1) 404 20-0

Fax (+ 43-1) 404 20-7399

POLJSKA

Glavni pristojni organ:

Ministry of Finance General Inspector of Financial Information (GIFF) ul. Świętokrzyska 12 00-916 Warsaw Poland Tel. (+ 48 22) 694 59 70 Fax. (+ 48 22) 694 54 50

Organ, pristojen za koordinacijo:

Ministry of Foreign Affairs Department of Law and Treaties Al. J. Ch. Szucha 23 00-580 Warsaw Poland Tel. (+ 48 22) 523 94 27 or 93 48 Fax. (+ 48 22) 523 83 29

PORTUGALSKA

Ministério dos Negócios Estrangeiros

Direcção-Geral dos Assuntos Multilaterais

Largo do Rilvas

P-1350-179 Lisboa

Tel. (351) 21 394 67 02

Fax (351) 21 394 60 73

Ministério das Finanças

Direcção-Geral dos Assuntos Europeus e Relações Internacionais

Avenida Infante D. Henrique n.o 1, C, 2.o

P-1100 Lisboa

Tel. (351) 21 882 3390/8

Fax (351) 21 882 3399

▼M3

ROMUNIJA

Ministerul Afacerilor Externe

Aleea Alexandru, nr. 31

Sector 1, București

Tel: (40) 21 319 2183

Fax: (40) 21 319 2226

e-mail: cabinet@mae.ro

Ministerul Finanțelor Publice

Strada Apolodor nr. 17,

Sector 5, București

Tel: (40) 21 319 9743

Fax: (40) 21 312 1630

e-mail: cabinet.ministru@mfinante.ro

Ministerul Economiei și Comerțului

Calea Victoriei, nr. 152

Sector 1, București

Tel. (40) 21 231 02 62

Fax (40) 21 312 05 13

▼B

SLOVENIJA

Ministry of Foreign Affairs

Prešernova 25

SI-1000 Ljubljana

Tel.: 00386 1 4782000

Faks: 00386 1 4782341

Ministry of the Economy

Kotnikova 5

SI-1000 Ljubljana

Tel.: 00386 1 4783311

Faks: 00386 1 4331031

Ministry of Defence

Kardeljeva pl. 25

SI-1000 Ljubljana

Tel.: 00386 1 4712211

Faks: 00386 1 4318164

SLOVAŠKA

Ministerstvo financií Slovenskej republiky

Štefanovičova 5

P.O. BOX 82

817 82 Bratislava

Tel.: 00421/2/5958 1111

Fax: 00421/2/5249 8042

Ministerstvo zahraničných vecí Slovenskej republiky

Hlboká cesta 2

83336 Bratislava

Tel: 00421/2/5978 1111

Fax: 00421/2/5978 3649

FINSKA

Ulkoasiainministeriö/Utrikesministeriet

PL/PB 176

FIN-00161 Helsinki/Helsingfors

P./Tfn (358-9) 16 00 5

Faksi/Fax (358-9) 16 05 57 07

ŠVEDSKA

Člena 3 in 4:

Försäkringskassan 103 51 Stockholm Tfn (46-8) 786 90 00 Fax (46-8) 411 27 89

Člena 5 in 6:

Finansinspektionen Box 6750 113 85 Stockholm Tfn (46-8) 787 80 00 Fax (46-8) 24 13 35

ZDRUŽENO KRALJESTVO

HM Treasury

Financial Systems and International Standards

1, Horse Guards Road

London SW1A 2HQ

United Kingdom

Tel. + 44 (0) 20 7270 5977

Fax. + 44 (0) 20 7270 5430

Bank of England

Financial Sanctions Unit

Threadneedle Street

London EC2R 8AH

United Kingdom

Tel. + 44 (0) 20 7601 4768

Fax. + 44 (0) 20 7601 4309

▼M12

Naslov za pošiljanje uradnih obvestil Evropski komisiji:

European Commission

Service for Foreign Policy Instruments (FPI)

Office EEAS 02/309

B-1049 Bruxelles/Brussel (Belgique/België)

E-naslov: relex-sanctions@ec.europa.eu